Στη Νότιχγχαμ θα συνεχίσει οριστικά την καριέρα του ο Ανδρέας Μπουχαλάκης. Ο 24χρονος μέσος έπεισε τον Γουόρμπαρτον κατά το διάστημα της δοκιμής του κι υπέγραψε συμβόλαιο για τα επόμενα τρία χρόνια.

Οριστικά στη Νότιγχαμ θα συνεχίσει την καριέρα του ο Ανδρέας Μπουχαλάκης.



Αφού «κόπηκε» από τον Μπέσνικ Χάσι από την προετοιμασία του Ολυμπιακού, ο 24χρονος μέσος πήγε στην Φόρεστ για δοκιμή. Το διάστημα της παρουσίας του κατάφερε να πείσει τον Μαρκ Γουόρμπαρτον, ο οποίος μετά κι από τις καλές εμφανίσεις του στα φιλικά με την Νοτς Κάουντι και την Μάνσφιλντ έδωσε το «ok» για την προσθήκη του στο ρόστερ.



Έτσι, την Πέμπτη επισημοποιήθηκε η συμφωνία των δύο πλευρών με τον παίκτη να υπογράφει συμβόλαιο για τα επόμενα τρία χρόνια.